CELEX: 32022R0975
Language: lt
Date: 2022-03-17 00:00:00
Title: Komisijos deleguotasis reglamentas (ES) 2022/975 2022 m. kovo 17 d. kuriuo dėl Deleguotojo reglamento (ES) 2017/653 14 straipsnio 2 dalyje nustatytos pereinamojo laikotarpio priemonės pratęsimo iš dalies keičiami tame reglamente nustatyti techniniai reguliavimo standartai ir dėl Deleguotojo reglamento (ES) 2021/2268 taikymo pradžios datos iš dalies keičiami tame reglamente nustatyti techniniai reguliavimo standartai (Tekstas svarbus EEE)

2022 6 24   
               
               
                  LT
               
               
                  Europos Sąjungos oficialusis leidinys
               
               
                  L 167/35
               
            
         KOMISIJOS DELEGUOTASIS REGLAMENTAS (ES) 2022/975
         2022 m. kovo 17 d.
         kuriuo dėl Deleguotojo reglamento (ES) 2017/653 14 straipsnio 2 dalyje nustatytos pereinamojo laikotarpio priemonės pratęsimo iš dalies keičiami tame reglamente nustatyti techniniai reguliavimo standartai ir dėl Deleguotojo reglamento (ES) 2021/2268 taikymo pradžios datos iš dalies keičiami tame reglamente nustatyti techniniai reguliavimo standartai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. lapkričio 26 d. Europos Parlamento ir Tarybos reglamentą (ES) Nr. 1286/2014 dėl mažmeninių investicinių produktų paketų ir draudimo principu pagrįstų investicinių produktų (MIPP ir DIP) pagrindinės informacijos dokumentų (1), ypač į jo 8 straipsnio 5 dalį ir 10 straipsnio 2 dalį,
         kadangi:
         
                     (1)
                  
                  
                     Reglamentu (ES) Nr. 1286/2014 nustatomos vienodos taisyklės dėl pagrindinės informacijos dokumento, kurį turi parengti MIPP ir DIP teikėjai, formato ir turinio ir dėl pagrindinės informacijos dokumento pateikimo neprofesionaliesiems investuotojams, siekiant sudaryti galimybę neprofesionaliesiems investuotojams suprasti ir palyginti MIPP ir DIP pagrindines savybes ir riziką. Tačiau pagal to reglamento 32 straipsnio 1 dalį valdymo įmonėms, kaip apibrėžta Europos Parlamento ir Tarybos direktyvos 2009/65/EB (2) 2 straipsnio 1 dalies b punkte, investicinėms bendrovėms, kaip nurodyta jos 27 straipsnyje, ir asmenims, konsultuojantiems ar parduodantiems KIPVPS investicinius vienetus, kaip nurodyta jos 1 straipsnio 2 dalyje, pareigos pagal tą reglamentą netaikomos iki 2021 m. gruodžio 31 d. Kai valstybė narė taiko pagrindinės informacijos dokumento formato ir turinio taisykles, kaip nustatyta Direktyvos 2009/65/EB 78–81 straipsniuose, ne KIPVPS fondams, kurie siūlomi neprofesionaliesiems investuotojams, to reglamento 32 straipsnio 1 dalyje nustatyta pereinamojo laikotarpio priemonė taikoma tokių fondų vienetų klausimais neprofesionaliuosius investuotojus konsultuojančioms ar juos jiems parduodančioms valdymo įmonėms, investicinėms bendrovėms ir asmenims. Kad tos pereinamojo laikotarpio priemonės galiojimas būtų pratęstas iki 2022 m. gruodžio 31 d., Reglamentas (ES) Nr. 1286/2014 iš dalies pakeistas Europos Parlamento ir Tarybos reglamentu (ES) 2021/2259 (3);
                  
               
                     (2)
                  
                  
                     Komisijos deleguotajame reglamente (ES) 2017/653 (4), kuris priimtas remiantis Reglamento (ES) Nr. 1286/2014 8 straipsnio 5 dalimi, 10 straipsnio 2 dalimi ir 13 straipsnio 5 dalimi, nustatytos taisyklės, susijusios su pagrindinės informacijos dokumentų pateikimu, turiniu, peržiūra ir patikslinimu ir reikalavimo pateikti tokius dokumentus įvykdymo sąlygomis. To deleguotojo reglamento 14 straipsnio 2 dalimi MIPP ir DIP teikėjams iki 2019 m. gruodžio 31 d. leidžiama naudoti ne tame deleguotajame reglamente (ES) 2017/653 nurodytą pagrindinės informacijos dokumentą, bet pagrindinės informacijos investuotojams dokumentą, parengtą pagal Direktyvos 2009/65/EB 78–81 straipsnius, ir to deleguotojo reglamento 11–13 straipsnių taikymo tikslais nurodyti konkrečią informaciją, jeigu bent viena iš to deleguotojo reglamento 14 straipsnio 1 dalyje nurodytų pagrindinių investavimo galimybių yra Reglamento (ES) Nr. 1286/2014 32 straipsnyje nurodytas KIPVPS arba ne KIPVPS fondas. Komisijos deleguotuoju reglamentu (ES) 2019/1866 (5) tos pereinamojo laikotarpio priemonės galiojimas pratęstas iki 2021 m. gruodžio 31 d., o Komisijos deleguotuoju reglamentu (ES) 2021/2268 (6) iš dalies pakeistas Deleguotasis reglamentas (ES) 2017/653, kad tos pereinamojo laikotarpio priemonės galiojimas būtų pratęstas iki 2022 m. birželio 30 d.;
                  
               
                     (3)
                  
                  
                     kadangi Reglamentu (ES) 2021/2259 Reglamento (ES) Nr. 1286/2014 32 straipsnyje nurodytos pereinamojo laikotarpio priemonės galiojimas pratęstas iki 2022 m. gruodžio 31 d., būtina, kad tas pratęsimas taip pat atsispindėtų Deleguotajame reglamente (ES) 2017/653 ir pereinamojo laikotarpio priemonės galiojimas būtų papildomai pratęstas nuo 2022 m. birželio 30 d. iki 2022 m. gruodžio 31 d. Todėl Deleguotasis reglamentas (ES) 2017/653 turėtų būti atitinkamai iš dalies pakeistas;
                  
               
                     (4)
                  
                  
                     būtina užtikrinti, kad Deleguotasis reglamentas (ES) 2021/2268 būtų taikomas tik nuo dienos, einančios po pereinamojo laikotarpio priemonės, nustatytos Reglamento (ES) Nr. 1286/2014 32 straipsnyje, galiojimo pabaigos. Todėl Deleguotojo reglamento (ES) 2021/2268 2 straipsnio antroje pastraipoje nustatyta data turėtų būti pakeista. Todėl Deleguotasis reglamentas (ES) 2021/2268 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2017/653 pakeitimas
            Deleguotojo reglamento (ES) 2017/653 18 straipsnio trečia pastraipa pakeičiama taip:
            
               „14 straipsnio 2 dalis taikoma iki 2022 m. gruodžio 31 d.“
            
         
         
            2 straipsnis
            Deleguotojo reglamento (ES) 2021/2268 pakeitimas
            Deleguotojo reglamento (ES) 2021/2268 2 straipsnio antroje pastraipoje data „2022 m. liepos 1 d.“ yra pakeičiama data „2023 m. sausio 1 d.“.
         
         
            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 352, 2014 12 9, p. 1.
         
            (2)  2009 m. liepos 13 d. Europos Parlamento ir Tarybos direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (OL L 302, 2009 11 17, p. 32).
         
            (3)  2021 m. gruodžio 15 d. Europos Parlamento ir Tarybos reglamentas (ES) 2021/2259, kuriuo iš dalies keičiamas Reglamentas (ES) Nr. 1286/2014, kiek tai susiję su valdymo įmonėms, investicinėms bendrovėms ir asmenims, konsultuojantiems kolektyvinio investavimo į perleidžiamuosius vertybinius popierius subjektų (KIPVPS) ir ne KIPVPS investicinių vienetų klausimais arba šiuos vienetus parduodantiems, taikomos pereinamojo laikotarpio priemonės pratęsimu (OL L 455, 2021 12 20, p. 1).
         
            (4)  2017 m. kovo 8 d. Komisijos deleguotasis reglamentas (ES) 2017/653, kuriuo Europos Parlamento ir Tarybos reglamentas (ES) Nr. 1286/2014 dėl mažmeninių investicinių produktų paketų ir draudimo principu pagrįstų investicinių produktų (MIPP ir DIP) pagrindinės informacijos dokumentų papildomas techniniais reguliavimo standartais, susijusiais su pagrindinės informacijos dokumentų pateikimu, turiniu, peržiūra ir patikslinimu ir reikalavimo pateikti tokius dokumentus įvykdymo sąlygomis (OL L 100, 2017 4 12, p. 1).
         
            (5)  2019 m. liepos 3 d. Komisijos deleguotasis reglamentas (ES) 2019/1866, kuriuo dėl MIPP ir DIP teikėjams, siūlantiems Europos Parlamento ir Tarybos reglamento (ES) Nr. 1286/2014 32 straipsnyje nurodytų fondų investicinius vienetus kaip pagrindines investavimo galimybes, taikomo pereinamojo laikotarpio priemonės suderinimo su pratęstu tame straipsnyje nustatytu išimties taikymo laikotarpiu iš dalies keičiamas Deleguotasis reglamentas (ES) 2017/653 (OL L 289, 2019 11 8, p. 4).
         
            (6)  2021 m. rugsėjo 6 d. Komisijos deleguotasis reglamentas (ES) 2021/2268, kuriuo iš dalies keičiami Komisijos deleguotajame reglamente (ES) 2017/653 nustatyti techniniai reguliavimo standartai, susiję su pagrindine veiklos rezultatų scenarijų rengimo metodika ir jų pateikimu, išlaidų pateikimu ir suminių išlaidų rodiklių apskaičiavimo metodika, informacijos apie ankstesnės veiklos rezultatus turiniu ir pateikimu bei išlaidų pateikimu pagal įvairias investavimo galimybes teikiančius mažmeninių investicinių produktų paketus ir draudimo principu pagrįstus investicinius produktus (MIPP ir DIP) ir MIPP ir DIP teikėjams, siūlantiems Europos Parlamento ir Tarybos reglamento (ES) Nr. 1286/2014 32 straipsnyje nurodytų fondų investicinius vienetus kaip pagrindines investavimo galimybes, taikomo pereinamojo laikotarpio priemonės suderinimu su pratęsta tame straipsnyje nustatyta pereinamojo laikotarpio priemone (OL L 455 I, 2021 12 20, p. 1).